[pic] | KOMISIJA EVROPSKIH SKUPNOSTI |

Bruselj, 13.3.2006

COM(2006) 108 konč.

2004/0084 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju direktive Evropskega parlamenta in Sveta o izvajanju načela enakega obravnavanja moških in žensk pri zaposlovanju in v poklicu (preoblikovana različica)

2004/0084 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju direktive Evropskega parlamenta in Sveta o izvajanju načela enakega obravnavanja moških in žensk pri zaposlovanju in v poklicu (preoblikovana različica)

1. OZADJE

Datum predložitve predloga EP in Svetu (dokument COM(2004) 279 konč. – 2004/0084 (COD)): | 21.4.2004 |

Datum mnenja Evropskega ekonomsko-socialnega odbora: | 15.12.2004 |

Datum mnenja Evropskega parlamenta, prva obravnava: | 6.7.2005 |

Datum predložitve spremenjenega predloga: | 25.8.2005 |

Datum sprejetja skupnega stališča: | 13.3.2006 |

2. CILJ PREDLOGA KOMISIJE

Cilj predloga je prispevati k pravni varnosti in jasnosti pri izvajanju načela enakega obravnavanja moških in žensk pri zaposlovanju in v poklicu z združitvijo glavnih določb s tega področja in nekaterih točk, ki izhajajo iz ustaljene sodne prakse Sodišča Evropskih skupnosti, v enem besedilu.

Ta poenostavitev in racionalizacija pravnega reda Skupnosti bosta pravosodnim delavcem in javnosti olajšali dostopnost in razumljivost zakonodaje Skupnosti, kot takšni pa pomenita pomemben korak pri vzpostavljanju boljše pravne ureditve.

Predlog združuje naslednjih šest direktiv o enakem obravnavanju moških in žensk na področju zaposlovanja v en sam skladen instrument:

- Direktiva 75/117 o enakem plačilu;

- Direktiva 76/207, kakor je bila spremenjena z Direktivo 2002/73, o enakem obravnavanju v zvezi z dostopom do zaposlitve, poklicnega usposabljanja in napredovanja ter delovnih pogojev;

- Direktiva 86/378, kakor je bila spremenjena z Direktivo 96/97, o enakem obravnavanju v poklicnih sistemih socialne varnosti;

- Direktiva 97/80 o dokaznem bremenu v primerih diskriminacije zaradi spola.

Ta predlog ni samo konsolidacija. Uvaja tudi številne vsebinske spremembe. Te spremembe predstavljajo previden pristop k posodobitvi in modernizaciji zakonodaje Skupnosti. Besedilo na primer vključuje ustaljeno sodno prakso Sodišča Evropskih skupnosti, da bi se pojasnili ključni koncepti zakonodaje na področju enakega obravnavanja. Poleg tega je bilo področje uporabe nekaterih horizontalnih določb, ki jih vsebujejo najnovejše direktive – na primer o dokaznem bremenu – izrecno razširjeno na področje poklicnih sistemov socialne varnosti. Dejansko so v sodni praksi Sodišča te določbe že razširjene na glavne značilnosti poklicnih sistemov. Glavna vrednost predloga v tem smislu je torej pojasnitev pravnega stanja.

3. PRIPOMBE NA SKUPNO STALIŠČE

To skupno stališče ni samo trenutno stališče Sveta, ampak vključuje tudi del sprememb Parlamenta v prvi obravnavi. Besedilo odseva medinstitucionalne razprave, na podlagi katerih je oblikovano kompromisno besedilo.

Skupno stališče Sveta precej spreminja predlog Komisije. Komisija meni, da te spremembe ne spreminjajo ciljev njenega predloga.

Kar zadeva veliko večino predlogov sprememb, ki jih je Evropski parlament sprejel na prvi obravnavi, se skupno stališče Sveta popolnoma sklada s spremenjenim predlogom Komisije. Za tistih nekaj primerov, navedenih spodaj, v katerih se skupno stališče razlikuje od spremenjenega predloga Komisije, se je našla kompromisna rešitev, dosežena v medinstitucionalnih razpravah, in to besedilo sedaj predlaga Svet. To kompromisno besedilo se sklada s cilji prvotnega predloga Komisije in njenega spremenjenega predloga, zato je za Komisijo sprejemljivo.

1. Glede nekaj na novo vključenih uvodnih izjav, ki jih je vnesel Evropski parlament in jih je Komisija sprejela v svojem spremenjenem predlogu v zvezi s potrebo držav članic, da bi rešile razlike v plačah na podlagi spola in ločevanje na trgu dela (uvodna izjava 11), da bi pripravile in analizirale statistične podatke z ločevanjem po spolu (uvodna izjava 37) in da bi spodbudile dvig ozaveščenosti glede razlik v plačah (uvodna izjava 38), je Svet vključil idejo o potrebnosti nadaljevanja teh prizadevanj, da ne bi prišlo do napačnega vtisa, češ da se prizadevanja na tem področju še ne izvajajo. Komisija lahko sprejme to spremembo in tudi druga rahla preoblikovanja uvodnih izjav 11 in 37.

2. Komisija je v svojem spremenjenem predlogu zavrnila vključitev novega odstavka (2)(d) v člen 20, ki dodaja izmenjavo podatkov in znanja z ustreznimi evropskimi ustanovami, kot je Evropski inštitut za enakost spolov, k nalogam ustanov za enakost, ki bodo ustanovljene z navedeno določbo. To mnenje je bilo sprejeto iz tehničnih razlogov, povezanih s pravilno pripravo zakonodaje, saj se ni mogoče sklicevati na ustanovo, ki še ne obstaja. To je bilo urejeno v novem besedilu s sklicevanjem na ustrezne evropske ustanove, tj. kateri koli bodoči Evropski inštitut za enakost spolov. Tako besedilo se lahko sprejme.

3. Na podlagi člena 21(1) o socialnem dialogu je Svet sprejel spremembo Evropskega parlamenta, ki širi sklic na izraz „mesto dela“, kot ga je spremenila Komisija, zavrnil pa je, da bi se vključilo novo besedilo o raziskavah, ki jih izvajajo socialni partnerji na podlagi razvoja in analiz podatkov o posameznem spolu. Komisija je sprejela navedeni del parlamentarnih sprememb, vendar se strinja z utemeljitvijo Sveta, da bi lahko sklic na ta podatek ali statistične podatke v tem okviru preveč omejil osnutek raziskav, s tem da bi jih omejil na količinske vidike, ki zahtevajo statistične podatke in izključil razsežnost kakovosti, ki ne temelji nujno na takšnih podatkih.

4. Še vedno v zvezi z določbo o socialnem dialogu, natančneje s členom 21(4), ki pravi, da so informacije, ki jih daje delodajalec o enakem obravnavanju v podjetju, en od načinov spodbujanja enakega obravnavanja na načrtovan in sistematičen način, kot je določeno v členu 21(3), je Svet odobril predlog Komisije, naj se uskladi besedilo z drugimi odstavki tako, da se določi, da se delodajalce spodbuja (namesto, da „naj bi se jih spodbujalo” ) k tem prizadevanjem. Ni pa sprejel naslednjega predloga v spremenjenem predlogu Komisije o uporabi „naj bodo“ v drugem pododstavku, ki vsebuje močnejšo spodbudo, naj bodo na voljo navedene specifične informacije, in je raje uporabil prvotni izraz „ lahko so na voljo “ iz prvotnega predloga. Vendar pa je v obliki, ki določbo pojasnjuje, vključil predlog Evropskega parlamenta, ki ga je podprla Komisija, naj natančneje določi vprašanja, o katerih bodo informacije na voljo. V celoti je za Komisijo ta kompromisna rešitev sprejemljiva.

5. Svet je privolil, da se iz člena 13 v novi odstavek 3 člena 31 premestijo obveznosti držav članic do poročanja o presoji izjem od načela enakega obravnavanja na podlagi spola, ker je s spolom povezana značilnost pristna in odločujoča poklicna zahteva. Na predlog Evropskega parlamenta in spremenjeni predlog Komisije je spremenil pogostost tega poročanja, ki je bilo prej na štiri leta, na „občasno, vendar na vsaj osem let“. To se lahko sprejeme, saj še vedno predstavlja napredek v primerjavi s sedanjimi zahtevami po rednih presojah brez določenih rokov.

6. Glede serije medsebojno povezanih rokov za prenos Direktive (člen 33) za poročila držav članic o uporabi Direktive (člen 31) in o pregledu s strani Komisije izvajanja Direktive (člen 32) je Svet sprejel kompromisno rešitev med različnimi mnenji institucij. Sprejel je kratko dveletno obdobje prenosa, kar sta predlagala Evropski parlament in načelno v svojem spremenjenem predlogu tudi Komisija, vendar je vključil možnost, da države članice s posebnimi težavami to obdobje podaljšajo na tri leta. Za poročila o izvajanju in pregled so bili določeni enotni roki: na štiri leta in pol ter na šest let in pol po začetku veljavnosti Direktive.

Poleg tega je Svet uvedel nekaj sprememb, ki niso v povezavi s spremembami Evropskega parlamenta. Gre za spremembe formalne in tehnične narave, ki ne spreminjajo vsebine predloga. Zajemajo na primer strnitev členov 19 in 20 začetnega predloga v eno samo določbo o dokaznem bremenu v primerih diskriminacije (člen 19) in skrajšanje rubrik Poglavij 1, 2 in 3 Naslova II ter Poglavja 2 Naslova III. Za jasnejšo strukturo je Svet Naslov IV predloga Komisije spremenil v Poglavje 3 Naslova III pod rubriko „Splošne horizontalne določbe“. Svet je tudi dodal novo uvodno izjavo 41, ki z drugimi besedami povzema odstavek 34 medinstitucionalnega sporazuma o boljši zakonodaji.

4. SKLEP

IZ ZGORAJ NAVEDENIH RAZLOGOV KOMISIJA MENI, DA SKUPNO STALIščE V NOBENEM POGLEDU NE SPREMINJA CILJEV IN PRISTOPA NJENEGA PREDLOGA IN GA TOREJ LAHKO PODPRE, ZLASTI ZATO, KER SKUPNO STALIščE USTREZNO UPOšTEVA SPREMEMBE, KI JIH JE EVROPSKI PARLAMENT PREDLAGAL V PRVI OBRAVNAVI, IN SPREMENJENI PREDLOG KOMISIJE. BESEDILO ODSEVA MEDINSTITUCIONALNE RAZPRAVE, KATERIH REZULTAT JE KOMPROMISNO BESEDILO.

5. IZJAVA KOMISIJE

Kot sestavni del celotne kompromisne rešitve, dosežene v medinstitucionalnih razpravah, sta Komisija in Svet v času sprejetja skupnega stališča pripravila ločeni izjavi (glej Prilogi I in II).

PRILOGA I

Izjava Komisije

Komisija se zavezuje k spodbujanju starševskega dopusta kot najpomembnejšega instrumenta za doseganje popolne enakosti med ženskami in moškimi v delovnem življenju. Odločena je, da bo zagotovila, da se bodo okoliščine usklajevanja poklicnega in zasebnega življenja izboljšale s pravilno uporabo Direktive o starševskem dopustu ter s spremljanjem njene zadostnosti in učinkovitosti.

Komisija namerava zato določiti področje usklajevanja poklicnega in zasebnega življenja kot eno od prednostnih ciljev v časovnem načrtu za enakost med ženskami in moškimi, ki je bil sprejet 1. marca 2006 (COM(2006) 92 konč). V tej zvezi je predvidena izvedba analize položaja, ki bi zajela vsa področja usklajevanja, vključno s starševskim dopustom, prožno ureditvijo dela in skrbstveno zmogljivostjo, in tudi, kjer bi bilo potrebno, politično ukrepanje. Sestavni del teh dejavnosti bo začetek izmenjave mnenj s socialnimi partnerji.

PRILOGA II

Izjava Sveta

Svet se skupaj z Evropskim parlamentom zavezuje, da bo izboljšal položaj usklajevanja poklicnega in zasebnega življenja, da se doseže enakost med ženskami in moškimi v delovnem življenju. Zato ga veseli, da Evropska komisija načrtuje obravnavo teme zaposlovanja žensk in ravnovesje med poklicnim in zasebnim življenjem kot osrednjega dela svojega tretjega letnega poročila voditeljem držav in vlad o enakosti med ženskami in moškimi, ki bo predstavljeno na spomladanskem evropskem svetu marca 2006.

V tej zvezi je Svet seznanjen s pomembnostjo, ki jo Evropski parlament ob tej temi pripisuje vprašanju starševskega dopusta.